Ο **Χασάν Αλί Καΐρ** (Σομάλι: *Xasan Cali Khayre*, αραβικά: حسن علي خيري) ήταν Πρωθυπουργός της Σομαλίας από τον Μάρτιο του 2017 ως τις 25 Ιουλίου 2020. Διορίστηκε στις 23 Φεβρουαρίου 2017 από τον Σομαλό Πρόεδρο Μοχάμεντ Αμπντουλαχί Μοχάμεντ και ο διορισμός του ομόφωνα εγκρίθηκε από το Κοινοβούλιο την 1η Μαρτίου 2017.

Ο Καΐρ είναι πρώην εργάτης αρωγής και διοικητικό στέλεχος εταιρείας πετρελαίου. Έχει διατελέσει περιφερειακός διευθυντής του Νορβηγικού Συμβουλίου Προσφύγων και υπηρέτησε ως διευθυντής της βρετανικής εταιρείας πετρελαίου και φυσικού αερίου Soma.

Έχει διπλή (νορβηγική και σομαλική) υπηκοότητα.

Βιογραφικά στοιχεία
-------------------

Η οικογένειά του ανήκει στη φυλή Μουρουσάντε. Ο ίδιος αποφοίτησε από το δημοτικό και το γυμνάσιο στο Μογκαντίσου. Όταν ξέσπασε ο εμφύλιος πόλεμος, έφυγε ως πρόσφυγας στη Νορβηγία το 1991, όπου γράφτηκε στο Πανεπιστήμιο του Όσλο το 1994.

Μετά την αποφοίτησή του το 1998 με πτυχίο πολιτικής επιστήμης και πτυχίο στην κοινωνιολογία, ολοκλήρωσε το Μεταπτυχιακό του στην Οικονομική Σχολή του Εδιμβούργου το 2001. Επί πολλά χρόνια παρέμεινε στο Ηνωμένο Βασίλειο.

### Πρώιμη καριέρα

Μετά την αποφοίτησή του, επέστρεψε στο Όσλο , όπου άρχισε να εργάζεται με το νορβηγικό Συμβούλιο για τους Πρόσφυγες (NRC) το 2002 , στα κεντρικά γραφεία, ως συντονιστής.

Αποχώρησε από το NRC έπειτα από μία αιματηρή επίθεση στην Κένυα με έναν νεκρό και αρκετούς τραυματίες. Στη συνέχεια από τις ΜΚΟ μεταπήδησε στον δημόσιο τομέα το 2013 και ανέλαβε σημαίνουσα θέση στην εταιρεία πετρελαίου και φυσικού αερίου SOMA. To 2017 αποχώρησε από την εταιρεία, καθώς διορίστηκε πρωθυπουργός.

Πρωθυπουργός
------------

Στις 23 Φεβρουαρίου 2017, ο πρόεδρος Μοχάμεντ ανακοίνωσε στο Twitter τον διορισμό του Καΐρ ως πρωθυπουργού.
Ο διορισμός του εγκρίθηκε από το κοινοβούλιο με συντριπτική πλειοψηφία, με 231 ψήφους υπέρ.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  M. «Somali new president appoints Hassan Ali Khayre as prime minister». *Mareeg.com*. Ανακτήθηκε στις 26 Φεβρουαρίου 2017.
3. ↑  «Parliament unanimously endorses Hassan Khaire as new PM». Goobjoog News. 1 Μαρτίου 2017.
4. ↑  Sætran, Frode. «Nordmann ny statsminister i Somalia» (στα Νορβηγικά). *Aftenposten*. Norwegian News Agency.. Ανακτήθηκε στις 2017-02-23.
5. ↑  Guled, Abdi. «Somalia's new president appoints prime minister». Associated Press. ABC News. Αρχειοθετήθηκε από το πρωτότυπο στις 2017-02-23.. Ανακτήθηκε στις 2017-02-23.
6. ↑  «Who is Hassan Ali Khaire, Somalia's new Prime Minister?». IB Times. 24 Φεβρουαρίου 2017.
7. ↑  የኦስሎ ዩንቨርሲቲ ምሩቁ የሱማሊያው አዲሱ ጠቅላይ ሚንስትር ማናቸው? ጠ/ሚሩ የካቢኔ አባሎቻቸውን ትናንት አስተዋውቀዋል። Somalian PM announced his cabinet ministers[*νεκρός σύνδεσμος*]" (22-3-2017) at *Ethio Explorer*
8. ↑  «الصومال: فرماجو يعين رئيسا للوزراء بتغريدة» (στα Αραβικά). Aawsat. 24 Φεβρουαρίου 2017.
9. ↑  «Prime Minister». Somali Embassy in the United Arab Emirates. Ανακτήθηκε στις 7 Σεπτεμβρίου 2017.
10. ↑  «Resignation of Hassan Khaire on his appointment as Prime Minister of Somalia - Soma Oil & Gas». *Soma Oil & Gas*. 2017-02-23. Αρχειοθετήθηκε από το πρωτότυπο στις 2017-02-24.. Ανακτήθηκε στις 2017-02-24.
11. ↑  «Mohamed A. Farmaajo on Twitter». Twitter.. Ανακτήθηκε στις 2017-02-24.
12. ↑  «Hassan Ali Khaire confirmed as Prime Minister by Parliament, vows to tackle corruption». Hiiraan Online.. Ανακτήθηκε στις 2017-03-01.